Més de cent diputats europeus, de països diversos, han signat un document en què deixen constància de la ‘profunda preocupació’ per la situació que viu Catalunya. És per això que demanen al govern espanyol que respecti els principis democràtics bàsics i que les eleccions de demà restin lliures de qualsevol intervenció.

Els parlamentaris, a més, fan una crida al govern espanyol perquè aturi la repressió contra els dirigents polítics catalans i obri un diàleg amb el govern català i també demanen l’alliberament dels presos polítics.

Ara fa dues setmanes, la Junta Electoral espanyola va refusar la presència d’observadors internacionals en els comicis de demà. No ho va considerar procedent, adduint que la legislació electoral espanyola no preveu l’existència d’aquesta figura.

El diputat finladès Mikkö Kärnä ha compartit el document a Twitter:

More than 100 MP's around Europe support #Catalonia and democracy! #21dec pic.twitter.com/9S0tDtu9aY

El diputat de les illes Fèroe Magni Arge també n’ha compartit el text en un piulet en què diu: ‘El respecte als drets democràtics bàsics i la voluntat de diàleg és el camí cap a un futur pròsper i en pau a Catalunya.’

#100forCatalonia : Support Catalonia Declaration: 100 European Parlamentarians from all over Europe call for democracy in Catalonia.

Respecting basic democratic rights and the will to dialogue is the road to a peaceful and prosperous future in #Catalonia. pic.twitter.com/gz0vG0aGce

— Magni Arge (@MagniArge) December 20, 2017